nl de lv id lt lv fr lv ru az lv en en id lv fr nl fr ca lv en lv lv lv es lv en en id lv fr nl fr ca en en lv lv lv nl de en uz lv lv id lv en lv nl nb lv nl es uk es en en es lv lv lv lv lv lv lv lv lv lv lv lv lv lv lv lv lv lv lv lv lv lv lv da lv sv en lv war sv lv nl lv nl hbs_lat lv lv lv lv lv lv lv lv lv az en lv lv lv lv nl ceb de lv lv lv de lv lv lv lv lv lv lv lv lv de sk en sk hbs_lat lv lv sk hbs_lat uk en en lv id es es en lv lv
Lūdzu, ņemiet vērā, ka raksts ir vairāk nekā piecus gadus vecs un ir pārvietots uz mūsu arhīvu. Mēs neatjauninām arhīvu saturu, tāpēc var būt nepieciešams meklēt jaunākus avotus.
2015. gada 24. maijs 00:07
Nacionālais teātris šķendējas ar Tukuma muzeju par savulaik nozagtas Aspazijas bistes piederību
Sabiedrībā pazīstami cilvēki publisko savas nedēļas nogales fotogrāfijas
VIDEOPublicēts filmas "Mātes piens" oficiālais treileris
“Rīgā strādā pasaules līmeņa mūziķi”. Intervija ar “Grammy” mūzikas laureātiem Latvijas Radio studijā
Kultūras un izklaides notikumi
Tirgi, tirdziņi un izklaides pāriet uz iekštelpām: pasākumu ceļvedis nedēļai
Pirmajā «LAI TOP» raidījumā dziedātājs Lauris Reiniks iemēģināja Latvijas Televīzijas koncertstudijas deju grīdu un kopā ar deju studiju «Dzirnas» izdejoja Agra Daņiļeviča asprātīgo un ilustratīvo horeogrāfiju dejai «Viena vista». Gatavojoties šim priekšnesumam, dziedātājs pat tika aizsūtīts uz klasikas nodarbībām pie slavenā pasniedzēja Ponomarjova.
LTV laika ziņu moderators Toms Bricis kļuva par Rīgas Valsts 2. ģimnāzijas jauktā kora solistu un izpildīja saviļņojošo dziesmu «Mana zeme». Pēc priekšnesuma viņš atzina: «Es joprojām esmu ļoti, ļoti satraukts. Dziedāšana ēterā – tas totāli nav tas pats, kas ziņas. Ziņas – tas ir mierīgi! Dziedāšana… Wow!» Pirmā raidījuma eksperts Gints Ceplenieks apsveica Tomu Brici ar brīnišķīgu karjeru: «Pirmais priekšnesums koncertā, otrais – televīzijas tiešraidē, trešais – Mežaparkā!»
Savukārt mūziķis un stand-up comedy aktieris Arstarulsmirus notrausa putekļus no sava nu jau 20 gadus nespēlētā saksofona un pirmo reizi stājās Pāvula Jurjāna mūzikas skolas pūtēju orķestra rindās, tādā veidā piepildot savu bērnības un savu vecāku sapni. Minta (MNTHA) sirsnīgā saspēlē ar mazajiem «Tarkšķēniem» radīja jaunas folkloras skaņas. Pēc uzstāšanās dziedātāja Magnusam pastāstīja, ka vienmēr ir gatava jaunām idejām un folklora ir viens no veidiem, kā atrast sevi. Mazie dziedātāji, dejotāji un instrumentu spēlētāji bija priecīgi par sadarbību un solījās Mintu ņemt savā pulciņā.
Par pirmā «LAI TOP» raidījuma sirsnīgāko sniegumu skatītāji atzina Latvijas Televīzijas laika ziņu apskatnieka Toma Briča un Rīgas Valsts 2. ģimnāzijas jauktā kora kopīgi izdziedāto dziesmu «Mana zeme». Kas zina, varbūt turpmāk Toms laika ziņas izdziedās!
Jau nākamo svētdien izaicinājumu ir pieņēmuši un ar bērnu un jauniešu kolektīviem XI Latvijas Skolu jaunatnes dziesmu un deju svētkiem gatavosies mūziķis Ralfs Eilands, kurš kļūs par Jelgavas novada un pilsētas jauniešu bigbenda dalībnieku, dziedātāja Samanta Tīna iejutīsies Mūsdienu deju grupas «BURAS» kolektīvā, savukārt Liepājas teātra aktieris Viktors Ellers dziedās kopā ar Emiļa Melngaiļa Liepājas mūzikas vidusskolas zēnu kori, kuru pavadīs «Melngaiļskolas Big Band». Biatlonists Andrejs Rastorgujevs savus talantus atklās Alūksnes novada Jaunalūksnes PII «Pūcīte» folkloras pulciņā «Rakstu raksti».
Raidījums «LAI TOP» televīzijas skatītājiem dos iespēju gūt priekšstatu par XI Latvijas Skolu jaunatnes dziesmu un deju svētku priekšnesumu tapšanas aizkulisēm un dalībniekiem visā Latvijā, kā arī kopā ar svētku kolektīviem un sabiedrībā populāriem cilvēkiem izdzīvot pirmssvētku emocijas.
«LAI TOP» mērķis nav sāncensība un salīdzināšana, bet gan kopības sajūta un svētku noskaņa, parādot tautas mākslas daudzveidību visā Latvijā! Tāpēc šovā uzvarētāji ir visi – gan tie, kuri svētkiem gatavojas pirmoreiz, gan tie, kuri savā ikdienā uzņem jaunus entuziastus, un, protams, ikviens televīzijas skatītājs īpašajos svētdienu vakaros.
Kā ierasts, aicinām skatītājus balsot, nosakot sirsnīgāko raidījuma priekšnesumu, kā arī atbalstīt kolektīvus un raidījuma ideju klātienē Latvijas Televīzijas studijā Zaķusalā.
Tiekamies LTV1 svētdienu vakarus pulksten 21.20!
Robijs Viljamss koncertēs Rīgā
Nacionālais teātris šķendējas ar Tukuma muzeju par savulaik nozagtas Aspazijas bistes piederību
VIDEO Publicēts filmas "Mātes piens" oficiālais treileris
“Rīgā strādā pasaules līmeņa mūziķi”. Intervija ar “Grammy” mūzikas laureātiem Latvijas Radio studijā
Kultūras un izklaides notikumi
Tirgi, tirdziņi un izklaides pāriet uz iekštelpām: pasākumu ceļvedis nedēļai
FOTO Repa “sliktā zēna” Morgenshtern koncerts Andrejsalā
Jaunais aktieris Kārlis Arnolds Avots par satikšanos ar skandālistu Aldi Gobzemu
Dzimtajā Lielvārdē no deviņdesmitajiem. Ar koncertu atgriežas kulta deju grupa "100. debija"
Kino industrijas pārstāvji pulcējas pašmāju filmas "Mīlulis" pirmizrādē
Dziesminieks Haralds Sīmanis dzimtajās Cēsīs - ar jaunu albumu "Pa apli"
FOTO Dziedātāja “LP” sniedz koncertu “Arēnā Rīga”
Svaigs un smalks latviešu detektīvs - “Pats trakākais” Latvijā
Satekles iela 2b, Rīga, LV-1050, Latvija
Komanda un Kontakti Noteikumi Reklāma Par mums Vēstkopa